C8ATÓ JÁNOB HERBÁRtüMA A MAGYAR NEMZETI MÚZEUMBAN 137 



hordott, a nemzetnek ajándékozza! Mert nemcsak herbáriumát 

 ajándékozta nekünk, hanem egész könyvtárát is, összes jegyzeteit, 

 okleveleit, még a család nemesi levelét is. Filarszky N.-nak 

 kijelentette azt is, hogy értékes ásványgyűjteményét és rend- 

 kívül becses madárgyűjteményét is a M. Nemz, Múzeumnak adja. 

 A jó öreg úr herbáriumának átadásakor fáradhatatlanul segített 

 a csomagolásnál. Hol innen, hol onnan hozott valamit, mind a 

 ládákba rakta, mondván : „A herbáriumot már nem tudom úgy 

 gondozni, mint kellene, hát átadom már most, de a madár- 

 gyűjteményemet még gyarapítani akarom!" Adja Isten, hogy 

 lelkének frisseségét, testének egészségét még igen sokáig meg- 

 őrizze ! Bár sok ilyen nemes férfia volna hazánknak I 



IRODALMI ISMERTETŐ, 



Tuzson J. : „Harshberger J. W. Phytogeographic Survey 

 of North America 1911" ez. munka ismertetése fejlődéstörténeti szem- 

 pontból. 



Az Engler-Drude- féle „Vegetation der Erde" sorozatában 

 legutóbb jelent meg a fenti mü, a mely gazdag tartalmával, egész 

 Északamerika flóráját felölelő hatalmas adatanyagával felülmúl minden 

 eddig megjelent növényföldrajzi müvet. Különösen nagy jelentőséget 

 kell azonban tulajdonitanunk Harshberger munkájának azért, mert 

 szerzője a nagy adatanyagot nemcsak statisztikai czélokra applikálja, 

 nemcsak arról nyújt felvilágosítást, hogy milyen flóraelemek alkotják 

 Északamerika változatos, helyenkint elragadóan szép flóráját, hanem á 

 műbe felvett hatalmas adatanyagot az északamerikai nagyszabású for- 

 mácziók keletkezésének, a flóraelemek vándorlásának, szóval az egész 

 északamerikai flóra fejlődéstörténetének megfejtéséhez is felhasználja. 

 A részleteket alkalmas összefoglalásokkal teszi áttekinthetővé és állítja 

 a palaeontologia és a geológia bizonyítékainak felhasználásával egy 

 igen szép fejlődéstörténeti áttekintés szolgálatába. 



A munka anyaga oly nagy, hogy összes részleteivel foglalkozni 

 igen messze vezetne. Drude-nak a műhöz írt német nyelvű bevezető 

 és egyúttal összefoglaló része egymagában több mint 60 nyomtatott 

 oldalra terjed, holott csak a főbb részleteket érinti benne, magukra a 

 bizonyító adatokra : a felsorolásokra nagyrészt csak utalásokat tartal- 

 maz. Az alábbi rövidre fogott ismertetésben a müvei csupán egy 

 szempontból foglalkozom, nevezetesen csak fejlődéstörténeti vonatko- 

 zásait tárgyalom. A munka statisztikai s általában leíró növényföldrajzi 

 részleteire, florisztíkaí felsorolásaira főleg oly irányba terjeszkedem ki, 

 a milyen a fejlődéstörténeti levezetések méltatásához és megvilágítá- 

 sához szükséges. E mellett különös súlyt helyeztem a reánk fontos 

 mérsékelt övi flórára és a hegyvidékiekre, a honnan számos növény- 

 fajt kultiválnak nálunk. Különösen pedig ilyenek a nálunk parkokban 

 és erdőkben ültetett északameríkaí fák és cserjék. 



Botanikai Közlemények. 3—4. füzet. 12 



